**DARBAS SU FAILŲ / KATALOGŲ PRIEIGOS TEISĖMIS**

**Tikslas**: išmokti peržiūrėti ir pakeisti failų ir katalogų prieigos teises.

**Reikalavimai**: darbas vykdomas komandinėje eilutėje. Grafinė Linux OS aplinka (GUI) gali būti naudojama tik rezultatams patikrinti.

1. Savo namų kataloge sukurkite katalogą **Teises**.

2. Kataloge **Teises** sukurkite failus: **right1.txt, right2.txt, right3.txt**.

3. Pažiūrėkite katalogo **Teises** ir sukurtų failų prieigos teises.

4. Pakeiskite katalogo **Teises** grupę į **root** grupę.

5. Pažiūrėkite katalogo **Teises** ir sukurtų failų prieigos teises.

6. Sukurkite namų kataloge naują katalogą **TeisesCP**.

7. Nukopijuokite iš katalogo **Teises** failą **right2.txt** į katalogą **TeisesCP**.

8. Pažiūrėkite nukopijuoto failo prieigos teises.

9. Pakeiskite failo **TeisesCP/right2.txt** prieigos teises į **644**.

10. Pažiūrėkite failo **TeisesCP/right2.txt** prieigos teises.

11. Pakeiskite failo **TeisesCP/right2.txt** šeimininką į **root**.

12. Ištrinkite (kaip paprastas vartotojas) failą **TeisesCP/right2.txt**.